Wisła, 14
kwietnia 1998
Beczka na
Kubalonce
Moi Roztomili
Jak pojedziecie
autym abo autobusym do Istebnyj abo do Koniakowa to musicie jechać bez Kubalonka. Wiedzie
na niom tako łokropnie pozawijano droga a nojwiynkszy zakrynt we połowie nazywo sie
ponoć "jenzyk teściowej" (taki pieron łostry).
Jak już bydziecie
na wiyrchu to podziwejcie sie na tyn domek na parkingu co na nim jest napisane "Bar
pod Beczkom". Myśla, że niyroz żeście tam byli i piwo ze beczki piyli. Ale czy
wiycie skond sie łona tam wziynła?
Jak we roku 1930 kończyli budować droga do Istebnyj, łoroz na Kubalonce pokozała sie
wielgo beczka w keryj sprzedowali zimne piwo a tabula nad beczkom "Browar Zamkowy w
Cieszynie" zaroz godała wto ta beczka postawioł. Turyści co łazili tendy na
Baranio Góra abo na Stożek łokropnie sie dynerwowali, że wto to widzioł we takich
piyknych górach postawic tako szpetno buda. Zarzond Główny Polskiego Towarzystwa
Tatrzańskiego (bo PTTK-u jeszcze wtedy niy było) napisoł pismo do wojewody ślonskiego
Grażyńskiego, coby nakazoł beczka ściepnonć. Pon Wojewoda obiecoł sprawa załatwic.
Jednako wojewoda niy znoł sie na górach, abo browar cieszyński mioł takie
"chody", co ta beczka niy zlikwidowano ino jom schowano do takiego pawilonu kery
do dzisioj stoji.
No i dobrze, bo kaj by my sie dzisiej na Kubalonce piwa napiyli?
Pozdrawiom Wos
Francik
Pyrsk!
szl_Latn pol_Latn szl_Latn lua_Latn glg_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn bos_Latn scn_Latn dan_Latn